DEĊIŻJONI TAL-KUMMISSJONI
ta’ l-4 ta’ Diċembru 2007
li temenda d-Deċiżjoni 2002/840/KE fir-rigward tal-lista ta’ faċilitajiet approvati f’pajjiżi terzi għat-tneħħija ta’ radjazzjoni minn fuq l-ikel
(notifikata taħt id-dokument numru C(2007) 5823)
(Test b’relevanza għaż-ŻEE)
(2007/802/KE)
KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 1999/2/KE tal-Parlament Ewropew u tal-Kunsill tat-22 ta’ Frar 1999 fuq l-approssimazzjoni tal-liġijiet ta’ Stati Membri li jikkonċernaw prodotti u ingredjenti ta’ l-ikel trattati b’radjazzjoni jonizzanti (1), u partikolarment Artikolu 9(2) tagħha,
Billi:
(1)
Skond id-Direttiva 1999/2/KE oġġetti ta’ l-ikel ittrattati b’radjazzjoni jonizzanti ma jistgħux jiġu importati minn pajjiż terz sakemm ma jkunux ġew ittrattati f’faċilità ta’ tneħħija ta’ radjazzjoni approvata mill-Komunità.
(2)
Lista ta’ faċilitajiet approvati kienet stabbilita bid-Deċiżjoni tal-Kummissjoni 2002/840/KE (2).
(3)
Il-Kummissjoni rċeviet applikazzjoni għall-approvazzjoni ta’ żewġ faċiltajiet ta’ tneħħija ta’ radjazzjoni fit-Tajlandja permezz ta’ l-awtoritajiet kompetenti tagħhom. Esperti tal-Kummissjoni spezzjonaw il-faċilitajiet ta’ tneħħija ta’ radjazzjoni sabiex jiġi vverifikat jekk humiex konformi mal-ħtiġijiet tad-Direttiva 1999/2/KE u, b’mod partikolari, jekk superviżjoni uffiċjali tiggarantixxix li jkunu konformi mal-ħtiġijiet ta’ Artikolu 7 ta’ din id-Direttiva.
(4)
Il-faċilitajiet fit-Tajlandja kkonformaw mal-maġġoranza tal-ħtiġijiet tad-Direttiva 1999/2/KE. In-nuqqasijiet identifikati mill-Kummissjoni ġew indirizzati b’mod adegwat mill-awtoritajiet kompetenti tat-Tajlandja.
(5)
Id-Deċiżjoni 2002/840/KE għandha għalhekk tiġi emendata skond dan.
(6)
Il-miżuri provduti f’din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2002/840/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 4 ta’ Diċembru 2007.